‘จรัมพร’งัดวิธีดึงทุนนอก
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

ผลักดันบจ.ใหญ่ขึ้นตลาดทุนโลก ของดีเดี๋ยวก็กลับ
โพสต์ทูเดย์ — “จรัมพร” เผยกลเม็ดดึงทุนต่างชาติกลับมาลงทุนไทยดันบริษัทใหญ่ 3050 อันดับแรก อยู่ในตลาดทุนโลก
นายจรัมพร โชติกเสถียร กรรมการและผู้จัดการ ตลาดหลักทรัพย์แห่งประเทศไทย ให้สัมภาษณ์ “โพสต์ทูเดย์” ว่า กลยุทธ์ในการดึงเม็ดเงินต่างชาติให้กลับมาลงทุนแม้ว่าในประเทศจะมีปัญหาความไม่สงบต่างๆ คือการผลักดันและสนับสนุนให้บริษัทจดทะเบียน (บจ.) 3050 อันดับแรกของไทยติดอยู่ในการคำนวณดัชนีต่างประเทศ หรือสินค้าประเภทอื่น เช่น เอเชียแปซิฟิก อาเซียนเอนเนอร์จี อาเซียนแบงก์ เป็นต้น ซึ่งสินค้าเหล่านี้จะส่งเสริมให้มีการซื้อขายหุ้นไทยเพิ่มขึ้น และจะทำให้ราคาหุ้นไทยปรับตัวเพิ่มขึ้นโดยอัตโนมัติ
“เมื่อนักลงทุนเห็นประเทศเจอมรสุมก็ไม่เข้ามาลงทุนโดยไม่ดูว่าเรายังมีการขยายตัวได้ดี แม้ว่าจะผ่านเหตุการณ์รุนแรงมาหลายครั้ง แต่ก็ยังรอดได้เพราะมีภูมิต้านทาน โดยไตรมาสแรกปีนี้กำไรของบริษัทจดทะเบียนยังโต 85% จากช่วงเดียวกันปีก่อน ดังนั้นหาก บจ.ใหญ่ของไทยไปอยู่ในสินค้าของต่างประเทศ จะทำต่างชาติหลุดการพุ่งเป้ามาที่ปัญหาของประเทศ แต่พุ่งความสนใจไปยังสินค้าแทน” นายจรัมพร กล่าว
ขณะเดียวกันตลาดหลักทรัพย์อยู่ระหว่างการทบทวนปรับปรุงระบบการซื้อขายให้เป็นระบบเดียว ซึ่งสามารถรองรับการซื้อขายสินค้าในทุกตลาดทั้งหุ้น อนุพันธ์ ตราสารหนี้ และสินค้าเกษตรล่วงหน้าได้ คาดว่าจะแล้วเสร็จภายในกลางปี 2555 โดยระบบใหม่จะช่วยทั้งอุตสาหกรรมต้นทุนลดลง และยังทำให้การออกสินค้าใหม่ใช้เวลาน้อยลงด้วย 
ตลาดหลักทรัพย์จะมุ่งหาผลิตภัณฑ์ให้เหมาะสมกับความต้องการของผู้ลงทุนประเภทต่างๆ เช่น ในส่วนของนักลงทุนต่างชาติจะให้ความสำคัญของบริการในการส่งคำสั่งซื้อขาย หากเป็นนักลงทุนรายบุคคลอาจหาสินค้าที่เข้าใจง่าย เช่น กองทุนที่ตั้งเป้าหมายผลตอบแทน (ทาร์เก็ตฟันด์) ส่วนนักลงทุนสถาบันในประเทศ อาจเพิ่มเครื่องมือในการบริหารความเสี่ยง
นอกจากนี้ จะมีการเพิ่มสินค้าที่สร้างรายได้ให้กับตลาดหลักทรัพย์ อย่างเช่นอีทีเอฟ อนุพันธ์อ้างอิงสินค้าใหม่ๆ เช่น อัตราแลกเปลี่ยน ดอกเบี้ย ซึ่งจะช่วยให้รายได้ในปี 2555 สูงกว่าปัจจุบันนี้ถึง 3 เท่า 
สำหรับบุคลากรในฝ่ายงานพัฒนาตลาดทุนยังขาดแคลน จะพิจารณาจากบุคคลภายในตลาดหลักทรัพย์ให้เข้ามาดูแล แต่หากหาคนมาดูแลไม่ได้ก็จะหาคนจากข้างนอกเข้ามาเพิ่ม ส่วนตำแหน่งที่ปรึกษาตลาดยังไม่ได้ดูแต่ก็เห็นว่าตำแหน่งที่ปรึกษาเป็นเรื่องธรรมดา จะจ้างเป็นรายวัน รายเดือน รายปี หรือตลอดไปก็ได้ 
นายจรัมพร กล่าวทิ้งท้ายว่า อุปสรรคของการทำงานไม่มี เพราะไม่ชอบควานหาอุปสรรค แต่มองหาโอกาสดีกว่า โดยอีก12 ปี ตลาดทุนจะมีการเปิดเสรีแล้ว ดังนั้นต้องหาข้อสรุปให้ได้ว่าจะทำอะไร และเรียงลำดับความสำคัญต้องทำเรื่องใหญ่ เรื่องดีก่อน และต้องทำให้ได้ สิ่งที่ท้าทายคือการปฏิบัติให้ได้ตามแผน
ตลาดหุ้นวันที่ 16 มิ.ย. ปรับตัวขึ้นตามเอเชีย หลังจากต่างชาติกลับเข้ามาซื้อถึง 2,620 ล้านบาท ดัชนีปิดที่ 786.64 จุด เพิ่มขึ้น 6.27 จุด ซื้อขาย 3 หมื่นล้านบาท